Ditsem Nuus - Displaying items by tag: AngloGold
Swanesang vir AngloGold Ashanti in SA
Die NYSE-genoteerde AngloGold Ashanti het aangekondig dat dit beplan om die Mponeng-aanleg, sy enigste oorblywende goudmyn in SA asook die diepste ter wêreld, te verkoop, tesame met al sy ander bates in die land. Sou dit wel gestand kom, beteken dit dat AngloGold moontlik geen belange in die land gaan hê nie en die einde aangebreek het van die eens veelgeroemde Anglo-American goudryk van die Oppenheimers in SA.
Mponeng-goudmyn, geleë naby Carletonville, is meer as 4 km diep en volgens AngloGold se uitvoerende hoof, Kelvin Dushnisky kan die myn nog vir die volgende agt jaar goud lewer, maar dit gaan beduidende investering benodig om sy leeftyd te verleng. Dushnisky sê daar is egter ander projekte in sy portefeulje wat aantrekliker vir die maatskappy is om kapitaal in te belê.
AngloGold Ashanti, wat gewaardeer word teen R70 miljard en wat gelys is op die FTSE / JSE Top 40-indeks, het sy SA portefeulje alreeds in 2017 drasties afgeskaal ná die verkoop van Moab Khotsong-myn aan Harmony Gold en die Kopanang-myn aan Hong Kong se Heaven Sent-maatskappy. Die verkope kom ná opbrengste nie winsgewend genoeg was a.g.v. 10% stygende koste, terwyl die maatskappy se werkersmag van 6 000 ook 'n factor is in die negatiewe balansstaat en moes verlede jaar noodgedwonge 2 000 van die werksmag afgelê word tydens 'n herstruktureringsproses.